| "Trouble"Leona Lewis (feat. Childish Gambino) |
| --- |
| Singlen "Trouble" kansikuva |
| Singlen tiedot |
|  Albumilta | *Glassheart* |
|  Julkaistu | 5. lokakuuta 2012 |
|  Tekijä(t) | Leona Lewis, Hugo Chegwin, Harry Craze, Shakid Khan, James Murray, Mustafa Omer, Emeli Sandé, Fraser T Smith |
|  Tuottaja(t) | Naughty Boy, Fraser T Smith, Orlando Tucker, Chris Loco |
|  Tyylilaji | R&B, hip hop |
|  Kesto | 03.42 |
|  Levy-yhtiö | Syco Music, Sony Music Entertainment |
| Leona Lewisin muut singlet |
| "Collide"2011 | "Trouble"2012 | "Lovebird"2012 |
| Childish Gambinon muut singlet |
| "Heartbeat"2012 | "Trouble"2012 | "3005"2013 |

**Trouble** on englantilaisen laulaja-lauluntekijän Leona Lewisin ja yhdysvaltalaisen hip hop -artistin Childish Gambinon kappale, joka julkaistiin 5. lokakuuta 2012 ensimmäisenä singlenä Lewisin kolmannelta studioalbumilta *Glassheart*. Lewis sai inspiraation kappaleeseen entisen poikaystävänsä kanssa läpikäymästä erosta ja englantilaisen trip hop -duo Massive Attackin tuotannosta. "Trouble" on keskitempoinen R&B- ja trip hop -balladi, jossa on pianojohtoinen melodia. 

Musiikkikriitikoiden mukaan kappaleen urbaani tuotanto merkitsi uutta suntaa Lewisille, etenkin rap-artisti Gambinon vuoksi. Arvosteluissa kiiteltiin Lewisin tunteellista tulkintaa ja vaikuttavaa ääntä. *Glassheart* sisältää yhteensä kolme eri versiota kappaleesta, rap-version, version ilman Childish Gambinoa ja akustisen version. "Trouble" sijoittui Britannian virallisella singlelistalla seitsemänneksi, ja siitä tuli Lewisin yhdeksäs kymmenen parhaan joukkoon sijoittunut single.

Taustaa
-------

Emeli Sandé osallistui kappaleen tekemiseen.
Lewis alkoi suunnitella kolmatta albumiaan vuoden 2010 lopussa saatuaan päätökseen ensimmäisen konserttikiertueensa, The Labyrinthin. "Trouble" oli yksi albumin ensimmäisistä kappaleista ja yksi useista lauluista, joita hän teki Emeli Sandén ja Naughty Boyn kanssa. Kun kappale oli vasta aluillaan, englantilainen hip hop -artisti Tinie Tempah ehdotti Lewisille kappaleen tekemistä duettona, mutta demon kuultuaan Lewis pyysi saada sen omakseen. Hän teki sen valmiiksi ja äänitti sen Sandén kanssa Lontoossa ja Los Angelesissa. Myöhemmin Sandé kirjoitti *Glassheartille* myös "I to You"- ja "Sugar"-kappaleet. Syksyllä 2011 Lewis ilmoitti "Troublen" olevan *Glassheartin* uusi single. Ennen julkaisua kappaleesta äänitettiin uusi versio, johon osallistui amerikkalainen rap-artisti Childish Gambino.

Sävellys ja sanoitus
--------------------

Musiikkinäytteet"Trouble feat. Childish Gambino""Trouble" julkaistiin Lewisin kolmannen studioalbumin, *Glassheartin*, ensimmäisenä singlenä. Näytteessä kuullaan Childish Gambinon rap-osuutta sekä viimeistä kertosäettä.Äänitiedostojen kuunteluohjeet

"Trouble" on keskitempoinen R&B- ja trip hop -kappale, joka rakentuu piano- ja viulumelodian ympärille. Kappale on sävelletty a-molliin, ja sen tempo on 104 iskua minuutissa. Lewisin äänenkorkeus vaihtelee välillä E4-5. Sony Musicin edustaja Sonnu Thakrar ylisti Sandén tarinankerrontataitoja ja Lewisin lauluääntä ja kommentoi Sandén ja Lewisin välillä olevan todellista kemiaa. Arviossa kappaletta kuvailtiin eteeriseksi ja Lewisin laulusuoritusta unohtumattomaksi.

Lewis itse sanoi kappaleen tarinan kertovan väärään suuntaan menevästä rakkaudesta, josta tulee tuhoisaa. Hänen mukaansa kappale on todella tunteellinen ja liikuttava ja voimme kaikki samaistua sen sanomaan. Sunday Mirrorin kriitikon mukaan "Trouble" kertoo Lewisin ja hänen entisen poikaystävänsä, Lou Al-Chaman erosta. Digital Spyn haastattelussa laulaja sanoi, että kappale sai vaikutteita englantilaisen trip hop -duon Massive Attackin tuotannosta.

Markkinointi
------------

24. elokuuta 2012 julistettiin kilpailu, jossa fanit voivat tehdä oman remixinsä "Troublesta". Paras remix julkaistaisiin singlen kanssa. Lewis ja kappaleen tekemiseen osallistunut Fraser T Smith valitsivat parhaaksi tuotokseksi Matty Gramahin remixin, joka julkaistiin EP:llä kappaleen muiden versioiden kanssa. 5. syyskuuta julkaistiin ensimmäinen liveversio singlestä Lewisin virallisella Vevo-kanavalla. Akustinen versio kuvattiin yhdellä otolla mustavalkoisena. Lewistä säestää videolla piano ja sello. Musiikkisivusto Soulculture kehui versiota "jopa paremmaksi kuin alkuperäinen".

Lewis kiersi englantilaisia radioasemia syyskuussa 2012 ja markkinoi sekä singleään että albumiaan *Glassheart*. Kappale kuultiin ensimmäistä kertaa televisiossa, The X Factorin lähetyksessä. Lewis esitti uuden singlensä monissa muissakin TV-ohjelmissa. "Trouble" oli Lewisin toisen konserttikiertueen, Glassheart Tourin yhdestoista kappale.

Vastaanotto
-----------

"Trouble" sai pääasiassa positiivisia arvioita kriitikoilta, jotka kiittelivät Childish Gambinon rap-osuutta, kappaleen tuotantoa ja Lewisin tunteellista tulkintaa. Pop Justicen arvostelija kirjoitti: "Lewis on uskottava, vangitseva ja dramaattinen, mikä sopii loistavasti kappaleen rikkaaseen ja samaan aikaan paljaaseen tuotantoon. Vaikka Childish Gambinon osuus on hieno, se jopa hieman laimentaa Leonan suurta comebackia." Daily Star -lehden arvostelu oli samantapainen. Siinä kuvailtiin kappaletta Lewisin uudeksi tulemiseksi ja kiiteltiin keskitempoista melodiaa, vaikuttavia jousia, teräviä sanoituksia ja Gambinon "mahtavaa" rappia. Kirsten McCormack Daily Mailista ylisti Lewisin äänellisiä kykyjä ja sanoi, että "Trouble esittelee Leonan puhdasta voimaa ja hänen uskomattomia lahjojaan." McCormack nosti kappaleen yhdeksi *Glassheartin* parhaista.

Digital Spyn musiikkikriitikko Lewis Corner kuvaili Lewisin ja Gambinon yhteistyötä "teoriassa epätodennäköiseksi" mutta todellisuudessa "se on yksi Leonan luonnollisimmista yhteistuotannoista tähän asti". Cornerin mielestä "Trouble" on voimakas comeback, "suuri ja tunteellinen kappale", jollaista Lewisiltä on odotettukin. The Sunin Gordon Smart kommentoi, että vaikka albumia odotettiinkin kauan, "Trouble" saa "taatusti ihmiset kiinnostumaan kuulemaan koko albumin." Hän lisäsi vielä, että uuden soundin ja rapin ansioista Lewis karistaa pois "naapurintyttöimagonsa". Myös The Guardianissa kappaleen tuotantoa ja Gambinon osuutta siinä kehuttiin. Softpedian arvostelussa kirjoitettiin, että single "vahvistaa Leonalla olevan yksi nykyajan vaikuttavimmista lauluäänistä". NME:n kriitikko Jeremy Allen kehui kappaleen tuotantoa taitavaksi mutta huomautti, että Lewisin laulamana "Trouble" ei vakuuta ketään.

Musiikkivideo
-------------

Videota kappaleelle alettiin tehdä 22. elokuuta 2012 ja samalla uutisoitiin, että Lewisin poikaystävää tulee näyttelemään Colton Haynes. Tämä oli toinen kerta, kun Lewisin videolla näytteli Hollywood-näyttelijä. Vuonna 2009 hänen musiikkivideollaan "I Will Be" näytteli Chace Crawford. MSN:n mukaan Haynes valittiin musiikkivideolle, koska hän muistuttaa ulkonäöltään Lewisin entistä poikaystävää. Haynes itse kertoi hänen ja Lewisin managereiden olevan hyviä ystäviä, joten he ajautuivat työskentelemään yhdessä heidän kauttaan. Videolla ei kuulla Childish Gambinon rap-osuutta. Video kuvattiin Los Angelesissa ja kertoo tarinaa Lewisin ja Haynesin suhteesta eri paikoissa. Tarina keskittyy etenkin isoon riitaan, minkä seurauksena he lähtevät toistensa luota.

Musiikkivideon ohjasi Raul B. Fernandez, ja se kuvattiin yhden päivän aikana. Kun Lewis ja Haynes näyttelivät makuuhuonekohtausta, Lewis tippui sängystä ja loukkasi varpaansa. Lääkärintarkastuksen jälkeen hän sai jatkaa kuvauksia avojaloin. Valmis video julkaistiin 14. syyskuuta 2012 Lewisin Vevo-kanavalla. Lokakuun alussa julkaistiin "Kulissien takana" -video, jota Fernandez, Haynes ja Lewis kommentoivat.

Anna Lewis Heatworldista piti musiikkivideosta, ja kirjoitti: "Fanit, jotka pitävät hyvästä musiikista ja hyvännäköisistä miehistä tulevat olemaan vaikuttuneita videosta." Hän summasi arvionsa sanoihin "Bravo Leona. Bravo." 4 Musicin toimittaja oli yllättänyt videosta ja kehui videon ja kappaleen potentiaalia sanoen "Trouble voisi olla taas yksi listaykkönen kauniille balladien laulajalle".

Kappaleet
---------

Rap-artisti Childish Gambino

|  |  |
| --- | --- |
| Digitaalinen EP1. Trouble (feat. Childish Gambino) – 3.42
2. Trouble (Akustinen versio) – 3.41
3. Trouble (Wookie Remix) – 3.05
4. Trouble (Wideboys Radio Mix) – 3.46
5. Trouble (Matty Graham Remix) – 3.56
 | Digitaalinen lataus1. Trouble (feat. Childish Gambino) – 3.42

CD-single / Digitaalinen single1. Trouble (feat. Childish Gambino) – 3.42
2. Trouble (Akustinen versio) – 3.41
 |

Tekijätiedot
------------

Tiedot otettu albumin kansilehtisestä.

* Nauhoitettu Los Angelesissa ja Lontoossa
* Miksattu ja masteroitu Atlantassa

**Tiedot**

* Tekijät: Leona Lewis, Emeli Sandé, Fraser T Smith, Hugo Chegwin, Harry Craze, Naughty Boy, James Murray, Mustafa Omer
* Tuottajat: Chris Loco, Fraser T Smith, Naughty Boy, Jahlil Beats
* Laulu: Leona Lewis, Childish Gambino
* Taustalaulu: LaDonna Harley-Peters
* Miksaajat: Seth Waldmaan, Beatriz Artola
* Koskettimet: Fraser T Smith
* Rummut: Fraser T Smith

Listasijoitukset
----------------

| Lista (2012) | Korkeinsijoitus |
| --- | --- |
| Etelä-Korea Etelä-Korea | 23 |
| Irlanti Irlanti | 21 |
| Yhdistynyt kuningaskunta Iso-Britannia | 7 |
| Itävalta Itävalta | 32 |
| Portugali Portugali | 32 |
| Saksa Saksa | 27 |
| Skotlanti Skotlanti | 8 |
| Sveitsi Sveitsi | 75 |

Lähteet
-------

1. ↑  Under the skin of Leona Lewis  28.2.2010. Youtube. Viitattu 29.1.2014. (englanniksi)
2. 1 2 3  Love, Ryan: Leona Lewis interview: "I want to give people the best of me *Digital Spy*.  6.9.2011. Viitattu 30.1.2014. (englanniksi)
3. ↑  Leona Lewis: "I'd love to do a show in Birmingham *Birmingham Mail*.  21.9.2012. Viitattu 30.1.2014. (englanniksi)
4. ↑  Spencer, Ben: Leona Lewis has her eyes set on Xmas no. 1. single *Daily Record*.  17.9.2012. Viitattu 30.1.2014. (englanniksi)
5. ↑  Harmsworth, Andrei: Leona Lewis’s new song reveals she’s Trouble for her lovers *The Metro*.  16.8.2012. Viitattu 30.1.2014. (englanniksi)
6. ↑  Trouble by Leona Lewis - Digital Sheet Music musicnotes.com. Viitattu 29.1.2014. (englanniksi)
7. 1 2  Hart, Tina: Leona causing Trouble with comeback *Music Week*.  17.8.2012. Viitattu 30.1.2014. (englanniksi)
8. 1 2  Leona Lewis returns with her brand new single - Trouble featuring Childish Gambino *Dawbell*.  7.10.2012. Viitattu 30.1.2014. (englanniksi)
9. ↑  Daniels, Colin: Leona Lewis records songs about split *Digital Spy*.  1.5.2011. Viitattu 30.1.2014. (englanniksi)
10. ↑  Trouble remix contest *Facebook*. Viitattu 30.1.2014. (englanniksi)
11. ↑  Trouble (feat. Childish Gambino) - EP *iTunes Store*. Viitattu 30.1.2014. (englanniksi)
12. ↑  Corner, Lewis ja Copsey, Robert: Leona Lewis performs acoustic version of new single "Trouble" *Digital Spy*.  6.9.2012. Viitattu 30.1.2014. (englanniksi)
13. ↑  Kulendran, Dayalan: Leona Lewis performs stripped down acoustic version of 'Trouble' *Soul Culture*.  5.9.2012. Viitattu 30.1.2014. (englanniksi)
14. ↑  Leona Radio Tour *Leonalewismusic.com*.  10.9.2012. Viitattu 30.1.2014. (englanniksi)
15. ↑  Episode 9.5 - Cheryl Cole, McFly, Leona Lewis *Comedy.co.uk*. Viitattu 30.1.2014. (englanniksi)
16. ↑  Leona Lewis und Michael Lane: Trouble *The Voice of Germany*.  14.12.2012. Viitattu 30.1.2014. (saksaksi)
17. ↑  Corner, Lewis: Leona Lewis begins 'Glassheart' tour in Germany - pictures *Digital Spy*.  17.4.2013. Viitattu 30.1.2014. (englanniksi)
18. ↑  The new Leona Lewis single is moody, amazing and not a ballad *Pop Justice*.  16.8.2012. Viitattu 30.1.2014. (englanniksi)
19. ↑  Caboteer, James ja Dawson, Kim: First listen: Leona Lewis - Trouble *Daily Star*.  17.8.2012. Viitattu 30.1.2014. (englanniksi)
20. ↑  McCormack, Kirsten: VIDEO EXCLUSIVE: Leona Lewis performs a stripped down version of her 'deeply emotional' new single Trouble *Daily Mail*.  5.9.2012. Viitattu 30.1.2014. (englanniksi)
21. ↑  Corner, Lewis: Leona Lewis new song: 'Trouble' - First listen *Digital Spy*.  21.8.2012. Viitattu 30.1.2014. (englanniksi)
22. ↑  Smart, Gordon: Long wait is over for Leona's Trouble *The Sun*.  17.8.2012. Viitattu 30.1.2014. (englanniksi)
23. ↑  Gragg, Michael: New Music: Leona Lewis feat. Childish Gambino - Trouble *The Guardian*.  21.8.2012. Viitattu 30.1.2014. (englanniksi)
24. ↑  Gorgan, Elena: Listen: Leona Lewis "Trouble" ft. Childish Gambino *Softpedia*.  22.8.2012. Viitattu 30.1.2014. (englanniksi)
25. ↑  Allen, Jeremy: Leona Lewis ft Childish Gambino - 'Trouble' *NME*.  5.10.2012. Viitattu 30.1.2014. (englanniksi)
26. ↑  Corner, Lewis: Leona Lewis secures Teen Wolf's Colton Haynes for Trouble video *Digital Spy*.  21.8.2012. Viitattu 30.1.2014. (englanniksi)
27. ↑  'I said no way': Leona Lewis on why she turned down a kiss with heartthrob Chace Crawford *Daily Mail*.  28.10.2009. Viitattu 30.1.2014. (englanniksi)
28. ↑  Thistlethwaite, Felicity: Leona Lewis has no trouble casting Colton Haynes *MSN*.  24.8.2012.  Arkistoitu 29.8.2012. Viitattu 30.1.2014. (englanniksi)
29. 1 2  Watch: The Making of Leona Lewis Music Video Trouble *98FM*.  4.10.2012.  Arkistoitu 8.11.2012. Viitattu 30.1.2014. (englanniksi)
30. ↑  Anisiobi, JJ: The perks of the job... Leona Lewis enlists Teen Wolf star Colton Haynes to play her boyfriend in new music video Trouble *Daily Mail*.  23.8.2012. Viitattu 30.1.2014. (englanniksi)
31. ↑  Leona Lewis premieres violent video for Trouble *The Metro*.  15.9.2012. Viitattu 31.1.2014. (englanniksi)
32. ↑  Leona Lewis: 'Trouble' *Gayradarradio*.  18.9.2012.  Arkistoitu 5.10.2012. Viitattu 30.1.2014. (englanniksi)
33. ↑  Lewis, Leona: Personal update from Leona *Leonalewismusic.com*.  30.8.2012. Viitattu 30.1.2014. (englanniksi)
34. ↑  Copsey, Robert: Leona Lewis premieres 'Trouble' music video *Digital Spy*.  14.9.2012. Viitattu 30.1.2014. (englanniksi)
35. ↑  Lewis, Anna: Leona Lewis premieres video for Trouble, starring the insanely hot Colton Haynes *Heatworlds*.  14.9.2012. Viitattu 30.1.2014. (englanniksi)
36. ↑  Leona Lewis - Trouble *4 Music*.  14.9.2012. Viitattu 30.1.2014. (englanniksi)
37. ↑  Gaon Charts archive Gaon Chart.  Arkistoitu 3.12.2012. Viitattu 29.1.2014. (koreaksi)
38. 1 2 3 4 5 6  Leona Lewis - Trouble aCharts.us. Viitattu 29.1.2014. (englanniksi)
39. ↑  Scottish single chart  27.10.2012. Official Charts.  Arkistoitu 22.10.2012. Viitattu 29.1.2014. (englanniksi)

Aiheesta muualla
----------------

* Virallinen musiikkivideo Youtubessa
* Akustinen versio Youtubessa
* Kappaleen sanat Metrolyrics.com-sivustolla (Arkistoitu – Internet Archive)

Leona Lewis

|  |  |
| --- | --- |
| Studioalbumit | 
* *Spirit*
* *Echo*
* *Glassheart*
* *Christmas, with Love*
* *I Am*

 |
| EP:t | 
* *Hurt: The EP*

 |
| Singlet | 
* "A Moment Like This"
* "Bleeding Love"
* "Better in Time"
* "Footprints in the Sand"
* "Forgive Me"
* "Run"
* "I Will Be"
* "Happy"
* "I Got You"
* "Collide"
* "Trouble"
* "Lovebird"
* "One More Sleep"
* "Fire Under My Feet"

 |
| Konserttitallenteet | 
* *The Labyrinth Tour Live from The O2*

 |
| Kiertueet | 
* *The Labyrinth*
* *Glassheart Tour*

 |
| Muuta | 
* Diskografia
* Kappaleet
* Syco Music
* Island Records
* Walking on Sunshine

 |